TPBI บวกกว่า 5% นิวไฮรอบ 5 เดือน ลุ้นรายได้ปี 61 โตแจ่ม
TPBI บวกกว่า 5% นิวไฮรอบ 5 เดือน ลุ้นรายได้ปี 61 โตแจ่ม ล่าสุด ณ เวลา 11.57 น. อยู่ที่ 12.50 บาท บวก 0.60 บาท หรือ 5.04% สูงสุดที่ 12.60 บาท ต่ำสุดที่ 11.80 บาท ด้วยมูลค่าซื้อขาย 15.33 ล้านบาท
26 มี.ค. 2561

ผู้สื่อข่าวรายงานว่า ราคาหุ้น บริษัท ทีพีบีไอ จำกัด (มหาชน) หรือ TPBI ล่าสุด ณ เวลา 11.57 น. อยู่ที่ 12.50 บาท บวก 0.60 บาท หรือ 5.04% สูงสุดที่ 12.60 บาท ต่ำสุดที่ 11.80 บาท ด้วยมูลค่าซื้อขาย 15.33 ล้านบาท

ทั้งนี้ ราคาหุ้น TPBI ปรับตัวขึ้นสูงสุดในรอบกว่า 5 เดือน นับตั้งแต่ราคาหุ้นปิดตลาดอยู่ที่ระดับ 12.80 บาท เมื่อวันที่ 20 ต.ค.60
โดยก่อนหน้านี้ นายกมล บริสุทธนะกุล ประธานเจ้าหน้าที่ฝ่ายการเงิน TPBI เปิดเผยว่า บริษัทตั้งเป้ารายได้ปี 61 เติบโตไม่ต่ำกว่า 10% จากปีก่อนที่มีรายได้อยู่ที่ 4.78 พันล้านบาท ซึ่งเป็นผลมาจากการที่บริษัทได้ปรับกลยุทธ์ในการดำเนินธุรกิจเพื่อเพิ่มมูลค่าให้กับสินค้าในแต่ละผลิตภัณฑ์ ด้วยการเพิ่มคุณภาพกระบวนการการผลิตบรรจุภัณฑ์พลาสติกกลุ่ม General Packaging เพื่อตอบสนองความต้องการของตลาดด้วยการพัฒนาสินค้าใหม่ เช่น บรรจุภัณฑ์พลาสติกสำหรับภาคขนส่งเพื่อรองรับการเติบโตของธุรกิจ E-commerce